Charing Cross (železničná stanica)

Železničná stanica London Charing Cross je jedným z najdôležitejších železničných terminálov v Londýne. Nachádza sa v štvrti Charing Cross v mestskom obvode City of Westminster. Je jednou zo sedemnásich staníc v Spojenom kráľovstve, ktoré prevádzkuje spoločnosť Network Rail. Služby prepravy cestujúcich prevádzkujú spoločnosti Southeastern a Southern. Vlakmi je spojená s ďalšími dvoma významnými terminálmi, a to so stanicami Waterloo a London Bridge. Stanica získala svoje meno podľa mestskej štvrte Charing Cross, v ktorej sa nachádza. Samotná štvrť je pomenovaná podľa pamätníka venovanému Eleonóre Kastílskej. Vstup do stanice sa nachádza na ulici Strand, pričom jej opačný koniec je orientovaný k Temži a k mostu Hungerford Bridge. História Pôvodná stanica bola postavená spoločnosťou South Eastern Railway na mieste niekdajšieho trhu Hungerford Market. Staničnú budovu slávnostsne otvorili 11. januára 1864. Budova bola postavená na relatívne stiesnenom mieste v centre Londýna podľa návrhov architekta Johna Hawkshawa. O rok neskôr, roku 1865, otvorili Charing Cross Hotel, navrhnutý Edwardom Middletonom Barrym a stanica nadobudla okrasné priečelie v štýle francúzskej renesancie. V tej istej dobe bola pred stanicou vztýčená replika pôvodného Eleonórinho kríža, ktorý bol zničený v roku 1647. 5. decembra 1905 sa pôvodná oceľová strecha zrútila. Akoby zázrakom si nešťastie vyžiadalo iba šesť ľudských životov. Z bezpečnostných dôvodov bolo pod strechov postavené drevené lešenie a zvyšok strechy bol po častiach rozobratý a neskôr úplne nahradený novou konštrukciou. Počas druhej svetovej vojny bola stanica poškodená nemeckou bombou a následne zrekonštruovaná v strohom neo-georgiánskom štýle. V roku 1990 boli nástupištia prekryté komplexom Embankment Place, v ktorom sa nachádzajú kancelárie a obchody. Okrem iného tu sídli aj audítorská firma PricewaterhouseCoopers. Budovu navrhla spoločnosť Terry Farrell and Partners. Spoje Z Charing Cross mimo špičky premáva 35 vlakov za hodinu (tph). Spoje prevádzkované spoločnosťou Southeastern: 7tph do Orpington 2tph do Gravesend 2tph do Gillingham 2tph do Dartford 2tph do Hayes 5tph do Sevenoaks 2tph do Ashford International 2tph sa rozdeľujú na stanici Ashford International a ďalej pokračujú do: 2tph do Ramsgate 1tph do Dover Priory 1tph do Margate 4tph do Tonbridge 2tph do Hastings Spoje prevádzkované spoločnosťou Southern: 2tph do Purley 2tph do Tattenham Corner Dopravné spojenie Najbližšie stanice londýnskeho metra: Charing Cross (Bakerloo Line a Northern Line) - medzi stanicami existuje možnosť priameho prestupu Embankment (Bakerloo Line, Northern Line, District Line a Circle Line) - stanice sa nachádzajú od seba vo vzdialenosti približne 200 metrov Najbližšie železničné stanice: Waterloo Iné projekty Commons ponúka multimediálne súbory na tému Charing Cross (železničná stanica) Externé odkazy Network Rail Informácie o stanici Charing Cross na stránkach jej prevádzakovateľa, spoločnosti Network Rail (po anglicky)